Asgeir Borgemoen

Asgeir Borgemoen (født 1971) er en norsk programleder, skuespiller og artist. Han er mest kjent som «Asgeir – sjefen over alle sjefer» fra Barne-TV-serien Fritt Fram som gikk på NRK i perioden 1999–2001. Fra serien ble det gitt ut to musikkalbum med Borgemoen som vokalist og hovedartist og Jørund Fluge Samuelsen fra Trang fødsel som musikalsk medhjelper. Det første albumet, Fritt Fram, vant Spellemannprisen 2000 i klassen for barneplater.Spellemannprisens arkiv . 2000. Besøkt 18. februar 2017.

 Programleder 
 Serier for voksne 
Borgemoen var programleder for programserien Ekstrem oppussing, som gikk på TV3 i 2005.

Høsten/vinteren 2011 startet han som programleder for bilprogrammet Garasjen på Viasat 4. I de påfølgende årene ble det laget en rekke nye sesonger av Garasjen.

 Stemmeskuespiller 
Som skuespiller er han mest kjent for å ha gitt stemme til hovedkarakteren i de norske utgavene av de tre første Shrek-filmene. Han har også gitt norsk stemme til «Rive-Rolf» i den amerikanske dataanimasjonsfilmen Rive-Rolf, som gikk på kino i 2013, og i oppfølgeren Rive-Rolf krasjer internett.

 Reality-deltager 
Høsten 2010 var han deltaker i realityserien 71° nord – Norges tøffeste kjendis som gikk på TVNorge våren 2011. Han endte på andreplass, bak Pål Anders Ullevålseter.

Våren 2020 var han deltaker i fjerde sesong av reality-serien Farmen Kjendis på TV2.

 Diskografi 
 Fritt fram (2000)
 Sjefen over alle sjefer (2001)
 Turbo compressor noz injection (2002)
 Asgeirs beste (2004)

 Referanser 

 Eksterne lenker 


Kategori:Norske TV-programledere
Kategori:Norske musikere
Kategori:Vinnere av Spellemannprisen
Kategori:71 grader nord kjendis-deltakere
Kategori:Farmen kjendis-deltakere
Kategori:Personer fra Ringebu kommune